In nomine sanctæ et individuæ Trinitatis, et in honore beatissimæ Dei genitricis Mariæ, perpetuæ virginis. Ego Henricus, Dei gratia Senonensis archiepiscopus, dono et dimitto fratribus nostris monachis de Vallelucenti omnem decimam quæ pertinet ad presbiteratum parochiæ Cyrilleii; addens insuper et concedens ut et in eadem parochia, et ubicunque, de terris quas quoquo modo coluerint, decima eis dimissa fuerit, libere eam accipiant et cum Dei ac nostra benedictione obtineant. Hoc ut inconcussum et semper a generatione in generationem indubitanter notum habeatur, litteris traditum, sigilli nostri impressione confirmatur.